मॉरिशस के भाषिक संरचना में भोजपूरी भाषा के स्थान
संध्या अंधराज – नवोसाह हमनी के पुरनिया 19वीं शताब्दी में बन्धुआ / गिरमिटिया मज़दूर के रूप में ई देश में अयलन जा। आज हमनी के मॉरिशस में ही पूरा तरह से बस गईल हँई जा औरी एहि देश के माटी हमनीं के पहचान बन गईल बा।
हमनी के बाप दादा भारत देश के बिहार के रहलन जा औरी भोजपुरिया बोली बोलत रहन जा, एहि से हम भोजपुरी भाषी हँई। भोजपुरी बोली हमनी के मॉरिशस में एगो बहुत बड़ा समाज़ के संघर्श औरी इतिहास के पहचान ह।
भोजपुरी, भारत देस के पश्चिमी बिहार औरी पुरवी उत्तर प्रदेश में व्यापक रुप में बोलल जाला औरी ई भाषा 1830 से, जहाँ जहाँ ई क्षेत्र से लोग बंधुआ मजदूरा के रूप में या गिरमिटिया के तौर पर हियाँ से गईलन स, दुनिया के कई देश में ई भाषा आयात हो गईल।
रामयाद जी अनुसार , 19 वी सदी के आरम्भ में क्रियोल ( फ्रेंच के देसी भाषा य उपभाषा) जौन अभी क्रिओल मोरिसिएन कहल जाला, पुरी तरह मॉरिशस में फैलल रहल. बिसुन्दयाल (१९६३) के मानी त , 1834 के पहिले भी करीबन 6000 भारत देश के निवासी अलग अलग बोली बोले होला, जैसे तमिल , तेलुगु , मराठि , गुजराती और बंगाली भाषी टापू पर रहत रहल। 1834 से लेकर 1907 तक करीबन साढ़े चार लाख भोजपुरी बोले होला गिरमिटिया मज़दूरा टापू पर आनल गईल। एक तरह से कही त विविध प्रकार के भोजपुरी औरी हिंदी बोले होला लोग हियाँ पहुँच गईलन स, कोय संदनी भोजपुरी, कोय भोजपुरी , मगहि , मैथिली , अवधि , ब्रज और कन्नौजी बोले होला लोग के निवास स्थान बन गईल - मॉरिशस।
मेस्त्री (१९९३) जी के अनुसार इतना ज्यादा बोली, में अधिकान्श भोजपुरिया भाषी रहल - इही कारण ऊ समय भोजपुरी मॉरिशस के प्रमुख भाषा बन गईल । भाषा में सुधार औरी बाकी गैर भोजपुरी भाषा बोले होला लोग खातिन , भोजपुरी भाषा के आसान बनावल गईल औरू कुछ क्रिओल भाषा के शब्द भी जोड़ दियल गईल । ई तरह से एगो नवाँ भोजपूरी के जनम भईल जोन मॉरिशियन भोजपुरी यानी मॉरिशस के भोजपूरी भाषा के रूप में प्रचलित भईल।
गंभीर (1986 :191 ) जी के अनुसार – मॉरिशस के भोजपुरी कोनो अन्य बोली से बिकुल अलग बा औरु आपन मुल भाषा यानि भारतीय भौजपुरी से अलग बा। अगर सहज रूप से मॉरिसियन भोजपुरी के सामाजिक - ऐतिहासिक आधार पर शोध करल जाय त ई भाषा के जनम औरु विकास के तीन चरण में सकेला बांटल जाय।
• भोजपुरी और हिंदी के ढेर उपभाषा के उपस्थिति
• व्यापक स्थिति में अनेक भाषा के शब्द लेके सबके एगो सामान स्थिति में आनेके
• जन साधारण खातिन एगो आम भाषा के विकास – मॉरिसियन भोजपुरी
भारतीय मूल के लोग के धार्मिक और सांस्कृतिक बढ़ावा देय में भोजपुरी भाषा बहुत भारी योगदान देलक । भोजपुरी के वजह से लोग एकता के सूत्र में बंध गईलन स। भोजपुरी के योगदान के बारे में जयनारायण राय (1970 ) जी बोल्ले हवन " अपार कष्ट और कठिनाई के बीच भी पिछला 150 वर्ष से, भोजपुरी भाषा के कारण ही हमनी के संस्कृति जीवित बा "
पर ई बात के कोय नय सकी नकारे कि मॉरिशस में जब ई भाषा के मान देवेके बारी आईल त हमेशा विरासत भाषा हिंदी के महत्व मिलल। इ खातिन कहल जाईल सकेला कि ई देश में जब भी शिक्षा में भाषा के बात उठल, भोजपुरी भाषा के अनदेखा करल गईल। एल पी रमायाद जी जब 19 वी सदी में "भारतीय भाषा औरी स्कूली शिक्षा " विषय पर चर्चा शुरू होल त ऊ समय भोजपूरी भाषा के लिखित रूप के अनुपस्थिति के कारण हिंदी भाषा के चयन करल गईल काहे कि ई भाषा ऊ समय एगो प्रतिष्ठित भाषा मानल जात रहल ।
भोजपुरी भाषा में सबसे बड़ा समस्या ई रहल कि भोजपुरी के कौनों लिपि ना रहल , ईही कारण भोजपुरी बोले वाला लोग के ई भाषा रोज के काम काज में दिखत बुझाईल। न भोजपुरी लिखल जात सकत रहल, न स्कूल मेँ पढ़ावल जात सकत रहे, त हार दाव देख के अखिर में खड़ी बोली हिंदी के ओर रुझान भईल - जे कर लिपि भी रहल और भाषा के सम्पन्न विरासत और संस्कृती भी रहल । मॉरिशस के पास सिर्फ़ दुगो विकल्प रहल हिंदी या ऊर्दू। बुद्धजीवी लोग के रूझान - खड़ी बोली हिंदी के ओर बढ़ गईल; ताकी शिक्षा और संस्कृति के बढ़ावा खातिर ई भाषा बडा सरल लगल। बुद्धजीवी लोग ई नतीजा पर पहुँचलन स कि भोजपुरी से शिक्षा औरी सांस्कृति के उन्नति ना होई ।
डॉ एस बूधू (2000 : 26 ) जी के हिसाब से भोजपुरी के इस्तेमाल करे होला एकर प्रयोग एगो सीमित सीमा में करे लगईल औरू ई एगो लोक भाषा के रूप में प्रयोग में आवे लगईल भाषा हा – जेके "मोट्या भाषा " यानी गांव में बोले होला भाषा। एक्सप्रेस समाचार पत्र में प्रकाशित लेख के अनुसार (२००७) प्रो हूकूमसिंग जी बहुत सही बल्ले हवन कि भोजपुरी भाषा बोले होला ही अन्य प्रतिष्ठित भारतीय भाषा खातिन ई भाषा के अनदेखा करलन जा औरु एकर विकास न भईल। " एक समय अइसन रहल मॉरिशस में भोजपुरी भाषा सब जगह पर छाईल रहल क्रिओल के सामने। लेकिन दुर्भाग्य के बात ई भईल कि भोजपुरी बोले होला लोग के नकरात्मक सोच के कारण ई भाषा आनाथ हो गईल । "
पिछला 2 जन गणना के जउन आंकड़ा आईएल बा ओके देखके भोजपुरी के बढ़ावा और उथान खातिर सरकार के सहयोग से कई कार्यक्रम चलावल जात बा ताकि लोग ई भाषा के प्रति लोग जागृत होय औरू ई भाषा के बढावा देवे में सहयोग मिली। मॉरिशस ब्रॉडकास्टिंग कारपोरेशन में भोजपुरी के अलग चैनल बनावल गईल , रेडिओ पर भी कॉफी भोजपुरी प्रोग्राम जैसे स्वस्थ्य के बारे में , रोड सेफ्टी के बारे में , खेती-बारी इत्यादि। ड्रामा के माध्यम से , गीत के माध्यम से , प्रतियोगिता के माध्यम से, हर तरह से मॉरिशस के सरकार और भाषा प्रेमी ईमानदारी से कोसिस करत बा, हर स्तर पर चाहे घरेलु या राष्ट्रीय । शिक्षा के क्षेत्र में महात्मा गांधी संसथान के भोजपूरी भाषा विभाग हर तरह से ई भाषा के संरक्षण और विकास खातिर कोसिस कर रहल बा । प्राथमिक शिक्षा प्रणाली में भोजपुरी भाषा के शामिल करला से ई भाषा के विकास तथा एकर बढ़ावा में एगो अलग गति जोड़ देवल गईल।
इ लेख संध्या के लिखल मूल लेख ह, एकर परिवर्तित रूप पढे खातिर इहाँ क्लिक करीं
संध्या अंधराज – नवोसाह, मॉरीशस में महात्मा गांधी संस्थान के भाषा संसाधन केन्द्र में व्याख्याता (लेक्चरर) बाड़ी अवरू मॉरीशस के प्राथमिक शिक्षा में भोजपुरी भाषा के कार्यान्वयन खातिर पाठ्यक्रम सामग्री के विकास में संध्या के अमूल्य योगदान बाटे।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva